CELEX: 31986R3641
Language: el
Date: 1986-11-28 00:00:00
Title: Κανονισμός (ΕΟΚ) αριθ. 3641/86 της Επιτροπής της 28ης Νοεμβρίου 1986 που τροποποιεί τον κανονισμό (ΕΟΚ) αριθ. 654/86 που καθορίζει, για την περίοδο εμπορίας 1986, το προβλεπόμενο συνολικό επίπεδο εισαγωγών για τα προϊόντα που υπόκεινται στον συμπληρωματικό μηχανισμό των συναλλαγών στον τομέα των αλιευτικών προϊόντων

Avis juridique important

|

31986R3641

Κανονισμός (ΕΟΚ) αριθ. 3641/86 της Επιτροπής της 28ης Νοεμβρίου 1986 που τροποποιεί τον κανονισμό (ΕΟΚ) αριθ. 654/86 που καθορίζει, για την περίοδο εμπορίας 1986, το προβλεπόμενο συνολικό επίπεδο εισαγωγών για τα προϊόντα που υπόκεινται στον συμπληρωματικό μηχανισμό των συναλλαγών στον τομέα των αλιευτικών προϊόντων  

Επίσημη Εφημερίδα αριθ. L 336 της 29/11/1986 σ. 0055

***** ΚΑΝΟΝΙΣΜΟΣ (ΕΟΚ) αριθ. 3641/86 ΤΗΣ ΕΠΙΤΡΟΠΗΣ  της 28ης Νοεμβρίου 1986  που τροποποιεί τον κανονισμό (ΕΟΚ) αριθ. 654/86 που καθορίζει, για την περίοδο εμπορίας 1986, το προβλεπόμενο συνολικό επίπεδο εισαγωγών για τα προϊόντα που υπόκεινται στον συμπληρωματικό μηχανισμό των συναλλαγών στον τομέα των αλιευτικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 361,  Εκτιμώντας:  ότι ο κανονισμός (ΕΟΚ) αριθ. 654/86 της Επιτροπής (1), όπως τροποποιήθηκε από τον κανονισμό (ΕΟΚ) αριθ. 2403/86 (2), καθόρισε, για ορισμένα προϊόντα αλιείας, το προβλεπόμενο συνολικό επίπεδο εισαγωγών για την περίοδο εμπορίας 1986· ότι το προβλεπόμενο αυτό επίπεδο περιέχει, για κάθε σχετικό προϊόν, ετήσια ποσόστωση εισαγωγής από τρίτες χώρες·  ότι, όσον αφορά την Πορτογαλία, η ποσόστωση των κατεψυγμένων φιλέτων μερλουκίων, που είχε αρχικά καθοριστεί, για την περίοδο 1986, με τον κανονισμό (ΕΟΚ) αριθ. 655/86 της Επιτροπής (3), αυξήθηκε κατά 60 τόνους με τον κανονισμό (ΕΟΚ) αριθ. 2431/86 της Επιτροπής (4)· ότι, εξάλλου, η ποσόστωση των κατεψυγμένων καλαμαριών που είχε καθοριστεί για την περίοδο 1986 αυξήθηκε κατά 500 τόνους με τον κανονισμό (ΕΟΚ) αριθ. 3637/86 της Επιτροπής (5)· ότι πρέπει, ως εκ τούτου, να προσαρμοσθούν ανάλογα γι' αυτό το κράτος μέλος τα προβλεπόμενα επίπεδα εισαγωγής των εν λόγω προϊόντων που εμφαίνονται στον κανονισμό (ΕΟΚ) αριθ. 654/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 654/86 τροποποιείται ως εξής:  1. Στον πίνακα που εμφαίνεται στο τμήμα Β 1, ο αριθμός «40» σχετικά με το συνολικό επίπεδο εισαγωγών κατεψυγμένων φιλέτων μερλουκίων της διάκρισης 03.01 Β ΙΙ β) 9 του κοινού δασμολογίου, αντικαθίσταται από τον αριθμό «100».  2. Στον πίνακα που εμφαίνεται στο τμήμα Β 2, ο αριθμός «11 000 » σχετικά με το συνολικό επίπεδο εισαγωγών κατεψυγμένων καλαμαριών της διάκρισης 03.03 Β IV α) 1 του κοινού δασμολογίου, αντικαθίσταται από τον αριθμό «11 500».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 66 της 8. 3. 1986, σ. 6.  (2) ΕΕ αριθ. L 208 της 31. 7. 1986, σ. 23.  (3) ΕΕ αριθ. L 66 της 8. 3. 1986, σ. 9.  (4) ΕΕ αριθ. L 210 της 1. 8. 1986, σ. 43.  (5) Βλέπε σελίδα 42 της παρούσας Επίσημης Εφημερίδας.